
  Spojená materská škola, Dobšinského 2885/8, Nitra
Zápisnica z pedagogickej porady
V Nitre, dňa: 30.06. 2026
Miesto: MŠ Dobšinského
Začiatok: 18.00 hod., koniec o 19.15 hod.
Prítomní: 
	P. č. 
	Meno a priezvisko
	Podpis

	1
	Martina Kramárová 
	

	2
	Martina Czuberková
	

	3
	Mgr. Mária Ťažká
	

	4
	Viktória Hodúrová
	

	5
	Mgr. Andrea Raciková Beličková
	

	6
	Mgr. Vladimíra Uhrovská
	

	7
	Bc. Eva Matisová
	

	8
	Mgr. Kamila Kyselovič
	

	9
	Monika Molnárová
	

	10
	Vladimíra Škodová
	

	11
	Ingrid Čičová
	paragraf

	12
	Bernadeta Bajanová
	

	13
	Mgr. Nadežda Kovalinková
	

	14
	Mgr. Noemi Czuberková
	



Program:
1.Kontrola uznesenia
2.Vyhodnotenie školského roka 2025/2026
3.Zovšeobecnenia poznatkov z vnútroškolskej kontroly a hospitácií.
4.Rôzne – návrhy zamestnancov na šk.r. 2026/2027
5.Diskusia
6. Záver a prijaté úlohy
....................................................................................................................................................

1. Kontrola plnenia uznesenia
Pani riaditeľka Kramárová, otvorila pedagogickú poradu pre pedagogických zamestnancov školy, ktorých srdečne privítala. Poďakovala všetkým za ťažký, organizačný, pracovný školský rok, ale i napriek tomu úspešný. Vyzdvihla interpersonálne vzťahy na pracovisku a klímu. Riaditeľka MŠ vykonala kontrolu plnenia uznesenia z predchádzajúcej pedagogickej porady.
Konštatovala, že uložené úlohy boli splnené priebežne a v stanovených termínoch. Uznesenie bolo splnené. Pedagogickí zamestnanci pri realizácii pohybových aktivít v zmiešaných vekových skupinách uplatňovali diferenciáciu úloh. Deťom zadávali rovnaký typ pohybového cvičenia, pričom náročnosť jednotlivých úloh prispôsobovali veku, individuálnym schopnostiam a vývinovej úrovni detí. Takýmto prístupom zabezpečili primerané zapojenie všetkých detí do pohybových aktivít a podporovali ich individuálny pohybový rozvoj.
Neboli zistené závažné nedostatky pri plnení prijatých úloh. 
Pani riaditeľka sa vrátila k návrhu opatrení z predchádzajúcej porady , ktoré boli definované v oblasti pripravenosti detí plniacich povinné predprimárne vzdelávanie, v oblasti výchovy a vzdelávania: Navrhovali sa prijať kroky:
1. Individualizácii (deťom sa aspoň 10 minút denne vytvoril priestor pre daný problém)
1. Konzultácia s rodičmi prebehla v každej triede s triednym učiteľom, odporučili sa buď rodičom domáce aktivity, alebo prípadná návšteva odborníka.
1. Zameranie na oblasť grafomotoriky zaradili sa uvoľňovacie cviky ruky od ramenného kĺbu, správny úchop ceruzky. Slovo si vypýtala pani učiteľka Raciková – Beličková, ktorá prítomných oboznámila, ako rodičia odmietajú spoluprácu a hlavne ak sa doporučí návšteva odborníka. Pani riaditeľka pripomenula, že všetko tieto fakty sa písomne musia zaznamenávať do pedagogickej diagnostiky dieťaťa. 
1. Z prijatých opatrení z oblasti pedagogického procesu výchovy a vzdelávania boli navrhnuté úlohy: zaviesť „Putovnú knižnicu“, zjednotiť metodiku grafomotorických cvičení – používanie rovnakých uvoľnovacích cvikov za účelom vyhodnotenia cvičení medzi jednotlivými triedami., implementovať do denných plánov detí plniacich povinné predprimárne vzdelávanie 10 minutové bloky zamerané na fonematické uvedomovanie. 
1. Úlohy boli priebežne plnené. Do praxe bola zavedená Putovná knižnica, čím sa podporilo rozvíjanie čitateľskej gramotnosti detí. Zjednotila sa metodika grafomotorických cvičení vo všetkých triedach a do denných plánov detí plniacich povinné predprimárne vzdelávanie boli zaradené pravidelné 10-minútové aktivity zamerané na rozvoj fonematického uvedomovania. Opatrenia prispeli k zjednoteniu pedagogického procesu a podpore školskej pripravenosti detí.
V oblasti: materiálno – technického vybavenia návrhy boli:  
1. Doplniť pedagogickú knižnicu o modrenú literatúru zameranú aj na inklúziu.
1. Vypracovať zoznam materiálneho vybavenia školy, pomôcok (lupy, digitálne technológie..)
1. Revitalizovať školský dvor
Vyhodnotenie podľa slov pani riaditeľky Kramárovej a zástupkyne školy Czuberkovej: Úlohy boli čiastočne splnené. Pedagogická knižnica bola doplnená o odbornú literatúru vrátane publikácií zameraných na inkluzívne vzdelávanie. Slovo si vypýtala aj pani učiteľka Molnárová, ktorá v krátkosti oboznámila kolegyne so vzdelávaním zameraným na inklúziu. Bol vypracovaný prehľad materiálneho vybavenia a didaktických pomôcok potrebných na skvalitnenie výchovno-vzdelávacieho procesu. Podarilo sa objednať digitálne mikroskopy, fotoaparáty. V rámci revitalizácie školského dvora boli zrealizované priebežné úpravy a doplnené vybrané prvky na podporu pobytu detí vonku. Pani Czuberková oboznámila kolegyne s faktúrou na nové detské eko domčeky ktoré už zdobia pár dní exteriér školy. Spoločne si v budúcej porade naplánujú aktivity a účel využitia eko – domčekov. Pani riaditeľka Kramárová nadviazala na oblasť: spoluprácu s verejnosťou, s rodinou.  Pani riaditeľka poďakovala pedagogickým zamestnancom za aktualizáciu údajov v okienku pre rodičov tzv. nástenka. Boli to cenné informácie v oblasti školskej zrelosti, prípravy detí na vstup do ZŠ. Vždy sa snaží aj pedagogický asistent zaujímavé novinky, články pre rodičov uverejniť. Poslednou oblasťou bol profesijný rozvoj zamestnancov: V oblasti profesijného rozvoja zamestnancov boli priebežne plnené stanovené úlohy. Pedagogickí zamestnanci sa zúčastňovali vzdelávacích aktivít zameraných na skvalitňovanie svojej pedagogickej praxe a získané poznatky uplatňovali vo výchovno-vzdelávacom procese. Súčasťou interného profesijného rozvoja bol aj workshop, ktorý pre pedagogických zamestnancov pripravili učitelia Molnárová Monika a Matisová Eva. Workshopom sa zdieľali skúsenosti tzv. dobrej praxe v kolektíve. Workshop mal veľký úspech. Pani učiteľka Molnárová plánuje s učiteľkou Matisovou workshop aj na jeseň. Pani riaditeľka Kramárová poďakovala učiteľke Molnárovej za prípravu videa, vlastných textov a hudby k zhotoveniu náučného videa pre RÚVZ ako predchádzať žltačke v materskej škole. Pani učiteľka Molnárová poďakovala pani Gregušovej z RÚVZ za prejavenú dôveru práve našej škole a chystá sa Molnárová pripraviť formou videa aktivity z denného poriadku. Závery z minulej pedagogickej porady boli:
Viesť evidenciu zápisov v triednej knihe v minulom čase a diferencovať v nej úlohy, nakoľko sme zmiešané všetky triedy a rozvíjať a upevňovať a rozvíjať základné lokomočné pohyby a správne držanie tela s používaním správnej terminológie pri cvičení s rešpektovaním vekových osobitostí detí v zmiešanej triede.

Vyhodnotenie: Úloha bola splnená. Zápisy v triednych knihách boli vedené v minulom čase a diferencované podľa potrieb zmiešaných tried. Pri pohybových aktivitách sa rozvíjali základné lokomočné pohyby, správne držanie tela a používala sa primeraná odborná terminológia s rešpektovaním vekových osobitostí detí.

2. Vyhodnotenie školského roka 2025/2026
Riaditeľka komplexne vyhodnotila výsledky výchovno-vzdelávacej činnosti.
Konštatovala, že:
1. ciele Školského vzdelávacieho programu boli splnené,
1. obsah jednotlivých vzdelávacích oblastí bol realizovaný primerane vekovým a individuálnym potrebám detí,
1. učiteľky rešpektovali princípy inkluzívneho vzdelávania a individuálneho prístupu,
1. boli vytvorené podmienky na rozvoj predčitateľskej, prírodovednej, matematickej, digitálnej a pohybovej gramotnosti,
1. pedagogický proces bol založený na hre, zážitkovom učení a bádaní,
1. deti dosahovali primerané kompetencie podľa ŠVP pre predprimárne vzdelávanie.
Pozitívne bola hodnotená spolupráca s rodičmi, poradenskými zariadeniami, základnou školou a zriaďovateľom.
Za oblasti vyžadujúce ďalšie skvalitňovanie boli označené:
1. systematickejšie využívanie formatívneho hodnotenia,
1. dôslednejšie zaznamenávanie pedagogickej diagnostiky,
1. rozširovanie digitálnych kompetencií učiteliek,
1. intenzívnejšie využívanie reflexie a sebahodnotenia detí.

3. Zovšeobecnenie poznatkov z vnútroškolskej kontroly a hospitačnej činnosti
Riaditeľka oboznámila pedagogických zamestnancov so zisteniami z kontrolnej a hospitačnej činnosti realizovanej počas školského roka.
Pozitívne zistenia:
1. kvalitná príprava učiteliek na edukačnú činnosť,
1. využívanie aktivizujúcich metód práce,
1. rešpektovanie individuálnych potrieb detí,
1. vytváranie priaznivej sociálnej klímy,
1. dodržiavanie psychohygienických zásad,
1. efektívna spolupráca pedagogických asistentov a učiteliek (ak pôsobia v MŠ),
1. vhodné materiálno-technické zabezpečenie edukácie.
Odporúčania na ďalšie obdobie:
1. skvalitniť pedagogickú diagnostiku ako podklad na individualizáciu,
1. využívať vyšší podiel otvorených otázok podporujúcich kritické myslenie,
1. poskytovať deťom viac priestoru na vlastné rozhodovanie a hodnotenie,
1. systematicky diferencovať úlohy podľa individuálnych možností detí,
1. naďalej realizovať vzájomné hospitácie a metodické rozbory.
1. aktívnejšie, pravidelne využívať IKT, digitálne technológie,
Pedagogická rada prijala odporúčania ako záväzné opatrenia pre školský rok 2026/2027.

4. Rôzne – návrhy pedagogických zamestnancov na školský rok 2026/2027
Pedagogickí zamestnanci predložili návrhy na ďalšie skvalitnenie práce školy:
1. Pani Ťažká navrhla doplniť didaktické pomôcky na rozvoj gramotností,
1. rozšíriť vybavenie digitálnymi technológiami navrhla pani Czuberková
1. pani Matisová Eva navrhla pokračovať v environmentálnych projektoch,
1. podľa slov pani Molnárovej, organizovať viac spoločných aktivít s rodičmi,
a pokračovať vo vzájomných hospitáciách.
Návrhy budú zapracované do Plánu práce školy a Plánu profesijného rozvoja.

5. Diskusia
V diskusii pedagogickí zamestnanci vyhodnotili prínosy realizovaných projektov a výmenu skúseností počas školského roka.
Diskutovalo sa o:
Učiteľ Raciková – Beličková navrhla:
„Adaptačné obdobie novoprijatých detí je pre nás kľúčové. Je dôležité, aby sme postupovali citlivo, postupne a s dôrazom na individuálne tempo každého dieťaťa, aby sa cítili v kolektíve bezpečne a prijato.“
Učiteľ Molnárová pripomenula:
„Spolupráca s rodičmi je podľa mňa základom úspešnej výchovy. Mali by sme ju naďalej rozvíjať prostredníctvom pravidelnej komunikácie, spoločných aktivít a otvoreného dialógu.“
Učiteľ Czuberková:
„Individualizácia vzdelávania je nevyhnutná, najmä v zmiešaných triedach. Každé dieťa potrebuje iný prístup, tempo aj formu podpory, aby mohlo naplno rozvíjať svoj potenciál.“
Učiteľ Ťažká:
„Digitálne technológie môžu byť veľmi dobrým pomocníkom, ak sa používajú primerane. Pomáhajú nám zatraktívniť učenie a podporiť motiváciu detí, no treba ich využívať s mierou.“
Učiteľ Bajanová:
„Pri príprave nového školského vzdelávacieho programu by sme mali vychádzať z praxe a potrieb detí. Je dôležité, aby bol dokument realistický a využiteľný v každodennej práci.“

Učiteľ Matisová
„Na školský rok 2026/2027 by sme si mali stanoviť jasné a dosiahnuteľné priority, ktoré budú smerovať k zvyšovaniu kvality výchovno-vzdelávacieho procesu a podpore detí aj pedagógov.“
Všetky podnety budú predmetom plánovania činnosti školy.

6. Záver
Riaditeľka poďakovala pedagogickým zamestnancom za kvalitnú pedagogickú prácu, profesionálny prístup a spoluprácu počas školského roka. Ocenila ich aktívny prístup k profesijnému rozvoju a k vytváraniu bezpečného, podnetného a inkluzívneho prostredia pre deti.




Uznesenie č. 02/2026 z pedagogickej porady: 
Pedagogická rada berie na vedomie a odporúča systematické a pravidelné využívanie informačno-komunikačných technológií (IKT) vo výchovno-vzdelávacom procese v materskej škole počas celého dňa – od ranných aktivít až po popoludňajšie činnosti. IKT budú využívané primerane veku detí ako podpora názornosti, motivácie, individualizácie učenia a rozvoja digitálnej gramotnosti, pri rešpektovaní zásad zdravej rovnováhy medzi digitálnymi a praktickými činnosťami.

Pedagogická rada
berie na vedomie
1. kontrolu plnenia uznesenia z predchádzajúcej pedagogickej porady,
1. vyhodnotenie školského roka 2025/2026,
1. výsledky vnútroškolskej kontroly a hospitačnej činnosti,
1. návrhy pedagogických zamestnancov.
schvaľuje
1. vyhodnotenie výchovno-vzdelávacej činnosti za školský rok 2025/2026,
1. opatrenia vyplývajúce z vnútroškolskej kontroly a hospitácií,
1. priority pedagogickej činnosti na školský rok 2026/2027.
ukladá
1. Dôsledne uplatňovať individualizáciu výchovno-vzdelávacieho procesu na základe pedagogickej diagnostiky.
1. Skvalitniť vedenie pedagogickej dokumentácie a záznamov o pokrokoch detí.
1. Využívať formatívne hodnotenie, reflexiu a sebahodnotenie detí v každodennej pedagogickej praxi.
1. Pokračovať vo vzájomných hospitáciách a metodických rozboroch.
1. Zúčastňovať sa profesijného rozvoja podľa Plánu profesijného rozvoja školy.
1. Zapracovať prijaté opatrenia do plánov výchovno-vzdelávacej činnosti na školský rok 2026/2027.
1. Vedúcej pedagogickej rady priebežne kontrolovať plnenie prijatých opatrení počas školského roka.
Termín: priebežne počas školského roka 2026/2027

Zodpovední: všetci pedagogickí zamestnanci, riaditeľka MŠ

.....................................................
zapisovateľ: Monika Molnárová

....................................................
Overovateľ: Martina Czuberková




V Nitre, dňa: 30.06. 2026

Martina Kramárová...............................................
Riaditeľka školy







